দেখতে দেখতে পেরিয়ে গেল এক বছর। গত বছরের ২৫ অগস্ট পঞ্চকুলার আদালতে কারদণ্ডে দণ্ডিত হয় ধর্ষক বাবা রাম রহিম।  সারা দেশ জুড়ে হইহই পড়ে গিয়েছিল সাজা ঘোষণা পরবর্তী অশান্তিতে। এক বছর পরে কেমন আছে সেই রাম রহিম? এক সর্বভারতীয় সংবাদমাধ্যমে প্রকাশিত প্রতিবেদন থেকে জানা যাচ্ছে, পুরোপুরি বদলে গিয়েছে ধর্ষক বাবার জীবন। দৈনিক রোজগার ৪০ টাকা।

এই বিষয়ে অন্যান্য খবর

ধর্ষক বাবার ভক্তদের কীর্তি, হরিয়ানার ক্ষতি ১২০ কোটি টাকা


ওই প্রতিবেদন থেকে জানা যাচ্ছে, রোজ ভোর পাঁচটা থেকে সাড়ে পাঁচটায় ঘুম থেকে ওঠে সে। তার পর বারান্দায় পায়চারী। ঘণ্টাখানেক পরে বাগানে। তার আগে কখনও কখনও যোগাসনও করে সে। 
প্রত্যহ ২ ঘণ্টা ধরে চাষবাস করার পরে ব্রেক ফাস্ট। তার পর শুনানির জন্য ভিডিও কনফারেন্সিং। না হলে অবসর কাটে বইয়ে মুখ গুঁজে। 
এক বছরে ১০৫ কেজি থেকে ৯২ কেজিতে নেমে এসেছে ওজন। এক সময়ের জৌলুসের জীবন এখন অতীত। নিতান্তই সাদামাটা জীবন যাপনে অভ্যস্ত ধর্ষক বাবা। রোহতক জেলে নিজের ১৫ ফুট লম্বা ও ১০ ফুট চওড়া ঘরেই দিন কেটে যায়। লোকচক্ষুর অন্তরালে।